Gjør telefonen klar til jul | Droidnytt
Gjør telefonen klar til jul
av Jarl G. Falkenborn17/11/2010
Jula kommer tidligere hvert år, og vi synes vi har vært flinke som har ventet så lenge med å skrive denne artikkelen. Kalenderen viser 17. november, i store deler av landet er det hvitt på bakken, og nå må det være lov å begynne å glede seg til jul. Med det følger også et visst ansvar. For oss Android-nerder er det nemlig ikke riktig julestemning før telefonen også ser ut som noe som er produsert i nissens gavefabrikk.
Vi viser her noen eksempler på live bakgrunner og annet som gjør telefonen din julete. Men du kan finne mye mer i Market, det begynner å bli fullt av julepynt der.
Gå videre og sjekk den ut i Android markedet ved å søke etter Xmas Snowman Live Bakgrunn for rundt 6,-. Du finner en videodemonstrasjon under.
Videoen viser betalversjonen, men den ligger også gratis i Market. Test den ut først, sjekk om det er noe for deg, og kjøp eventuelt fullversjonen for å få mulighet til å endre innstillinger slik han gjør i videoen. Fullversjonen koster ca 20 kroner.
Denne er også gratis, men har ikke det samme julepreget som de andre, men kan fort få det hvis du setter det i innstillingene. For å få tilgang til de må du riktignok kjøpe fullversjonen til ca 6 kroner.
Vanlige bakgrunner
Det er ingen hemmelighet at live bakgrunner spiser batteri. Det er heller ikke alle telefoner som støtter det. Derfor legger vi også med en link til noen fine vanlige bakgrunner som kan lastes ned til telefonen din. Sjekk de ut her.
Nå har du ingen unskyldning for å ikke pynte opp telefonen din til jul. Og det tror vi er viktig å gjøre, spesielt hvis man forventer å få noen gaver fra nissen i år.
Kilde: Howdy Card
Går egentlig ikke for Live wallpapers til vanlig, men i dag fikk jeg lyst til å teste på nytt. Synes Snowfall var den kuleste, så nå tester jeg den i noen dager og ser hvordan det går med batteriet. Wish me luck X)